92/578/ETY: Neuvoston päätös, tehty 30 päivänä marraskuuta 1992, Euroopan talousyhteisön ja Sveitsin valaliiton välisen tavaroiden rautatie- ja maantiekuljetuksia koskevan sopimuksen tekemisestä



Virallinen lehti nro L 373 , 21/12/1992 s. 0026 - 0027

Suomenk. erityispainos Alue 11 Nide 20 s. 0072

Ruotsink. erityispainos Alue 11 Nide 20 s. 0072



NEUVOSTON PÄÄTÖS, tehty 30 päivänä marraskuuta 1992, Euroopan talousyhteisön ja Sveitsin valaliiton välisen tavaroiden rautatie- ja maantiekuljetuksia koskevan sopimuksen tekemisestä (92/578/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen, ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että Euroopan talousyhteisön ja Sveitsin valaliiton välisellä tavaroiden rautatie- ja maantiekuljetuksia koskevalla sopimuksella voidaan ratkaista erilaiset Alppien kautta tapahtuvan tavarankuljetuksen nykyongelmat; on tarpeen varmistaa kauttakuljetuksen esteetön kehitys ja mahdollistaa kansainvälisen vaihdon toteutuminen mahdollisimman pienin yhteisölle aiheutuvin kustannuksin sekä vähentää minimiin kauttakuljetuksen hallinnolliset ja tekniset esteet, näissä tavoitteissa on samanaikaisesti otettava huomioon käyttäjien valinnanvapaus ja tieturvallisuuteen ja kansanterveyden suojelemiseen sekä Alppien ympäristönsuojeluun liittyvät näkökohdat, sopimuksen tavoitteet ja sisältö kuuluvat yhteisen kuljetuspolitiikan alaan, ja teknisillä standardeilla on osuutensa näiden tavoitteiden saavuttamisessa, ja olisi vahvistettava menettely sopimuksessa määrättyjen hallinnollisten järjestelyjen hyväksymiseksi, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Sveitsin valaliiton välinen tavaroiden rautatie- ja maantiekuljetuksia koskeva sopimus. Sopimuksen teksti on liitetty tähän päätökseen. 2 artikla Neuvoston puheenjohtaja tekee sopimuksen 21 artiklassa määrätyn ilmoituksen. 3 artikla Sopimuksen liitteen 6 II kohdan 4 kohdassa määrätyt hallinnolliset järjestelyt hyväksytään tämän päätöksen 4 artiklassa vahvistettua menettelyä noudattaen. 4 artikla Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puhteenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komission päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komission tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa neljän viikon kuluessa siitä, kun asia on tullut vireille neuvostolla, komissio tekee päätöksen ehdotetuista toimenpiteistä. 5 artikla Komissio toteuttaa tarpeelliset toimenpiteet 3 artiklassa tarkoitettujen hallinnollisten järjestelyjen toteuttamiseksi 4 artiklassa määrättyä menettelyä noudattaen. Tehty Brysselissä 30 päivänä marraskuuta 1992. Neuvoston puolesta Puheenjohtaja T. EGGAR () EYVL N:o C 305, 23.11.1992 () EYVL N:o C 313, 30.11.1992, s. 16